Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 657/09/8811	Trebišov, 13.3.2013
EEČ : 2-69-131-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 2 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
	Ako zákonný otec syna XXXXX, narodeného 19.08.2001 neprispieval na jeho výživu, i keď mu táto povinnosť vyplýva zo Zákona o rodine, a to v mieste bydliska, ako aj inde, pričom mu to bolo stanovené rozsudkom XXXXX XXXXX zo dňa 07.11.2003, právoplatným dňa 09.11.2003 prispievať na výživu svojho syna mesačne sumou 800,- Slovenských korún (25,70 EUR), vždy do 25. dňa, toho ktorého mesiaca vopred k rukám matky XXXXX od právoplatnosti rozsudku, teda od 09.11.2003 doposiaľ, čím takto na bežnom výživnom dlhuje sumu 1.672,97 EUR (50.400,- Slovenských korún),   pričom    skutku    sa    dopustil    závažnejším   spôsobom,   a   to   po  dlhší   čas.    

lebo o skutku obvineného bolo už právoplatne rozhodnuté disciplinárne iným orgánom alebo orgánom príslušným na konanie o priestupku alebo o inom správnom delikte, cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
	Dňa 21.03.2011 Generálna prokuratúra Slovenskej republiky listom spisovej značky V GPt 236/10 zo dňa 15.03.2011 oznámila, že Najvyššie štátne zastupiteľstvo Českej republiky rozhodlo o prevzatí trestného konania obvineného XXXXX na základe žiadosti Okresnej prokuratúry v Trebišove pod spisovou značkou 2 Pn 28/10 zo dňa 24.05.2010.

Trestným rozkazom Okresného súdu v Jičíne pod spisovou značkou 8T 131/2006 zo dňa 14.09.2006, právoplatným dňa 16.05.2007 bol uznaný vinným pre prečin zanedbania povinnej výživy podľa § 196 odsek 1 Trestného zákonníka Českej republiky a bol mu uložený trest odňatia slobody v trvaní 4 / štyri / mesiace, výkon ktorého bol podmienečne odložený na skúšobnú dobu v trvaní 2 / dva / roky a následne Trestným rozkazom Okresného súdu v Jičíne spisovej značky 8T 11/2012 zo dňa 30.01.2012, právoplatným dňa 06.11.2012 bol uznaný vinným pre prečin zanedbania povinnej výživy podľa § 196 odsek 1, odsek 3 písmeno a Trestného zákonníka Českej republiky a bol mu  uložený  trest  odňatia  slobody v trvaní  1  / jeden / rok, výkon ktorého bol podmienečne odložený na skúšobnú dobu v trvaní 2 / dva / roky. 

Na základe vyššie uvedených skutočností osoba, nad ktorou bolo vynesené právoplatné rozhodnutie jednou zo zmluvných strán, nemôže byť trestne stíhaná druhou zmluvnou stranou za ten istý skutok, pokiaľ trest bol vykonaný alebo sa vykonáva.

Keďže o skutku obvineného XXXXX bolo už právoplatne rozhodnuté cudzozemským súdom a toto rozhodnutie možno považovať za dostačujúce, bolo potrebné rozhodnúť tak, ako je uvedené vo výroku tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka